Kašeľ
Dobrý deň moja dcéra tri a pol ročná berie antibiotiká cedrox sirup má hustý kašeľ ale  nevykasliava este hlieny prosím vás aké lieky na kašeľ k tomu najlepšie podávať alebo inhalovat ambrobene doteraz brala bromhexin.dakujem za radu.
Dobrý deň, ďakujeme za Vašu otázku.
Bromhexin a ambrobene , hoci obsahujú rozdielne účinné látky, patria do skupiny liečiv nazývaných expektoranciá. Účinkujú tak, že zvyšujú tvorbu riedkeho hlienu v dýchacách cestách, zkvapaľnujú hustý hlien a uľahčujú vykašliavanie. Ich užívanie v kombinácii s Cedroxom je bezpečné a bez interakcií.
Na odlišnom princípe funguje liečivo Acetylcystein obsiahnutý v
Solmucole
. Patrí medzi mukolytiká, ktoré zkvapaľnujú a rozpúšťajú hlien. Používa sa pri liečení chorôb dýchacích ciest, ktoré sprevádza tvorba hustého hlienu. Jeho nevýhodou je, že dieťa nemusí vedieť poriadne vykašľať hlien, kedže dochádza k jeho zvýšenej kumulácii. Pri kombinácii s Cedroxom odporúčam Solmucol užiť 3 hod po podaní antibiotika.
Pri liečbe vlhkého kašľu je dôležité dodržiavať pitný režim, čo napomáha riedeniu hlienu. V prípade ak nedôjde k zlepšeniu zdravotného stavu, prípadne k jeho zhoršeniu, odporúčam vyhľadať lekársku pomoc.
Želám príjemný víkend.
S pozdravom
PharmDr. Dominika Titková